CELEX: 62018CN0389
Language: lt
Date: 2018-06-13 00:00:00
Title: Byla C-389/18: 2018 m. birželio 13 d. Tribunal de première instance francophone de Bruxelles (Belgija) pateiktas prašymas priimti prejudicinį sprendimą byloje Brussels Securities SA / État belge

201808030272049782018/C 294/453892018CJC29420180820LT01LTINFO_JUDICIAL20180613323322Byla C-389/18: 2018 m. birželio 13 d.Tribunal de première instance francophone de Bruxelles (Belgija) pateiktas prašymas priimti prejudicinį sprendimą byloje Brussels Securities SA / État belge
   
 ---documentbreak--- C2942018LT3220120180613LT00453223322018 m. birželio 13 d.Tribunal de première instance francophone de Bruxelles (Belgija) pateiktas prašymas priimti prejudicinį sprendimą byloje Brussels Securities SA / État belge
   
   (Byla C-389/18)2018/C 294/45Proceso kalba: prancūzų
      Prašymą priimti prejudicinį sprendimą pateikęs teismas
   
   
      Tribunal de première instance francophone de Bruxelles
   
   
      Šalys pagrindinėje byloje
   
   
      Pareiškėja: Brussels Securities SA
   
   
      Atsakovė: État belge
   
   
      Prejudiciniai klausimai
   
   Ar 1990 m. liepos 23 d. Tarybos direktyvos 90/435/EEB (
         1
      ) dėl bendrosios mokesčių sistemos, taikomos įvairių valstybių narių patronuojančioms ir dukterinėms bendrovėms (nuo 2012 m. sausio 18 d. pakeistos 2011 m. lapkričio 30 d. Tarybos direktyva 2011/96/ES (
         2
      ) dėl bendrosios mokesčių sistemos, taikomos įvairių valstybių narių patronuojančioms ir dukterinėms bendrovėms), 4 straipsnis, siejamas su kitais Bendrijos teisės aktais,
   turi būti aiškinamas taip, kad pagal jį draudžiami tokie nacionalinės teisės aktai,
   kaip antai 2011 m. mokestiniais metais taikytinos redakcijos 1992 m. Pajamų mokesčio kodeksas ir Karaliaus dekretas, kuriuo įgyvendinamas 1992 m. Pajamų mokesčio kodeksas,
   kuriuose pasirinkta atleidimo nuo mokesčio sistema (paskirstyto pelno, kurį patronuojančioji bendrovė gauna dėl ryšių su savo patronuojamąja bendrove, neapmokestinimas), pagal kurią patronuojamosios bendrovės išmokėti dividendai įskaičiuojami į patronuojančiosios bendrovės mokesčio bazė, o vėliau 95 % šių dividendų atskaitomi iš šios mokesčio bazės kaip galutinai apmokestintos pajamos,
   kai siekiant nustatyti patronuojančiajai bendrovei taikytino pelno mokesčio apskaičiavimo bazę kartu taikoma
   ši Belgijos galutinai apmokestintų pajamų atskaitymo schema ir
   
            (1)
         
         
            kitokį šiuose teisės aktuose numatytą atskaitymą, kuris yra mokesčio lengvata, reglamentuojančios taisyklės (atskaitymas už rizikos kapitalą),
         
      
            (2)
         
         
            teisė atskaityti ankstesnius susigrąžinamus nuostolius,
         
      
            (3)
         
         
            teisė perkelti į vėlesnius mokestinius metus galutinai apmokestintų pajamų perteklių, atskaitymą už rizikos kapitalą ir ankstesnius susigrąžinamus nuostolius, jei tam tikrais mokestiniais metais jų suma yra didesnė už apmokestinamą pelną, ir
         
      
            (4)
         
         
            atskaitymo eilės tvarka, pagal kurią vėlesniais mokestiniais metais atskaitymas atliekamas tol, kol nebelieka apmokestinamojo pelno: pirmiausia atskaitomos galutinai apmokestintos pajamos, tada atliekamas atskaitymas už rizikos kapitalą (šis atskaitymas galimas tik „septynis mokestinius laikotarpius iš eilės“) ir galiausiai atskaitomi ankstesni susigrąžinami nuostoliai,
         
      ir kurie lemia, kad visa iš patronuojamosios bendrovės gautų dividendų suma arba jos dalimi sumažinami patronuojančiosios bendrovės nuostoliai, kuriuos ji būtų galėjusi atskaityti, jei dividendai tiesiog būtų neįskaičiuoti į mokestinių metų, kuriais jie gauti, pelną (ir taip būtų sumažinta bendra tais mokestiniais metais apmokestinama suma ir prireikus padidinti ankstesni susigrąžinami nuostoliai), užuot juos įskaičiavus į tą pelną ir vėliau taikius atleidimą nuo mokesčio ir atleistų nuo mokesčio sumų perkėlimą, jei pelnas nepakankamas, reglamentuojančias taisykles,
   t. y. taip sumažinama patronuojančiosios bendrovės patirtų ankstesnių susigrąžinamų nuostolių suma, kuri gali atsirasti vėlesniais mokestiniais metais, einančiais po mokestinių metų, kuriais galutinai apmokestintų pajamų, atskaitymo už rizikos kapitalą ir ankstesnių susigrąžinamų nuostolių suma viršija apmokestinamą pelną?
   (
         1
      )	OL L 225, 1990, p. 6; 2004 m. specialusis leidimas lietuvių k., 9 sk., 1 t., p. 147.
   (
         2
      )	OL L 345, 2012, p. 8.